שיחה:רחוב מזא"ה

message: הבניין שליד מגדל המים היה בעברו עירוני ה"א, לא אלף. עירוני אלף היה (אני חושבת שעודנו) ברחוב ביכורי העתים או שפרינצק, קרוב לסינמטק ולמפעל הפיס. עירוני ה' עבר צפונה, נדמה לי שלרחוב שטריקר, ובמקום הקודם שלו יש עכשיו מרכז קהילתי.  
צריך עוד להוסיף על בית חולים עין גדי של משפחת דנציגר, הוריו של הפסל שיצר את "נמרוד", מול הפתח של רחוב שטראוס, וכמובן את בית חולים הדסה ומגן דוד אדום, ששניהם אפיינו את הרחוב הזה. בית חולים הדסה שכן בין רחוב בלפור לרחוב מזא"ה. במזא"ה הייתה הכניסה האחורית לבית החולים, אולי גם לחדר המיון - לא הזדמן לי להגיע לשם, לשמחתי. למגן דוד אדום הגעתי לא פעם לתרום דם, בתקופה שהייתי באיגוד תורמי דם, לפני הרבה שנים. אחר כך העבירו את מד"א לרחוב בזל בצפון תל אביב, ליד מכבי האש. 
אם אין לך תמונה של בי"ח עין גדי, אשתדל לצלם כמה תמונות כשאהיה בפעם הבאה בתל אביב, בעוד שבוע-שבועיים. אגב, האם רחוב בלפור בתור לערך? כי אם לא, כדאי לשלב את "בית הבריאות" שבפינת בלפור-שטראוס עם ההיסטוריה המעניינת שלו. 
אני כותבת את כל הסיפור הזה כאן, כח הוא די חלקי ומפורר ואולי תרצה להוציא מידע בדוק יותר לפני שהדברים יוכנסו לערך עצמו. שלומית קדם 23:30, 19 באוקטובר 2007 (IST)
replies: text: טוב, צריך פשוט להכניס חלק מהדברים האלה לערך. לגבי בית הספר, נראה לי שהתבלבלת אבל גם אני פתאום כבר לא סגור על זה ולגבי דנציגר, בערך יצחק דנציגר כתוב שהיה זה ברח' גרוזנברג (המשכו של מאז"ה בצד השני של אלנבי). השמח בחלקו  (-: הצטרפו למיזם הפורטלים! 10:55, 20 באוקטובר 2007 (IST)
replies: text: :לגבי בית הספר אין לי כל ספק - זה היה בית הספר שאליו הייתי אמורה לעבור אחרי היסודי, בהתאם לאיזור המגורים ולשם עברו רוב חברותי מן הסביבה (אני הלכתי אז לתלמה ילין) וברור שזה היה עירוני ה"א, והיו לי חברות שלמדו בעירוני א'. אחר כך אסתכל במדריך טלפון של תל אביב ואראה אם הוא ברחוב שפרינצק או ביכורי העתים, אבל זה אחד מן השניים. לגבי בית חולים עין גדי, אני די בטוחה שהוא ברחוב מזא"ה פינת שטראוס ולא בגרוזנברג, אבל אוודא את זה כשאהיה בתל אביב. יתכן שבערך על יצחק דנציגר יש טעות שצריך לתקן.אחרי שנבדוק ונוודא הכל, אכניס את החומר לערך עצמו.שלומית קדם 16:27, 20 באוקטובר 2007 (IST)
replies: text: ::הרגע קראתי את הערך על תיכון עירוני א' והבנתי את מקור חילוקי הדעות - אם תקרא אותו שוב תראה בעצמך, שזה שנים רבות תיכון עירוני א' שוכן ברחוב שפרינצק (משם גם הצילום שבערך) ואילו במקום שבו שכן פעם ברחוב מזא"ה היה תיכון עירוני ה', שעוד אין לו ערך ובינתיים עבר גם הוא לצפון העיר. אגב, נזכרתי שאחי הגדול התחיל ללמוד בגימנסיה בלפור (עוד לפני שנולדתי) ועבר משם בשנה השנייה או השלישית ללימודיו לבית ספר אחד העם.שלומית קדם 13:31, 21 באוקטובר 2007 (IST)
replies: text: :::את צודקת. השמח בחלקו  (-: הצטרפו למיזם הפורטלים! 16:55, 21 באוקטובר 2007 (IST)

message: הדודים שלי, זכרונם לברכה, גרו ברחוב מזא"ה וזכור לי כי בילדותי הם טענו כי מגדל המים ממוקם בנקודה הגבוהה ביותר בתל אביב הישנה. זה נשמע הגיוני, אבל האם מישהו יודע אם זה גם נכון?אודי 14:00, 21 באוקטובר 2007 (IST)
replies: text: זה הגיוני מאוד, מגדלי מים תמיד נבנים בנקודה הגבוהה ביותר ביישוב. יש כמובן נקודות בעיר שגבוהות ממגדל המים בהרבה והשאלה האמיתית היא מהם גבולות האיזור שבו נקודה זו היא הגבוהה ביותר. השמח בחלקו  (-: הצטרפו למיזם הפורטלים! 16:54, 21 באוקטובר 2007 (IST)
thread_title:  מגדל המים 

message: אם אינני טועה אז הבניין של מגן דוד אדום הוא בניין בסיגנון באוהאוס שהוקם בשנות ה-30' והיה הסניף הראשון של מגן דוד אדום בתל אביב. פארוק - שיחה 09:27, 12 בספטמבר 2011 (IDT)
thread_title:  בניין מגן דוד אדום